IMISLab/GreekWikipedia huggingface dataset:
Πσέμισλ του Ινοβρότσουαφ

Ο Πσέμισλ, πολων. Przemysł (π. 1278 - Νοέμβριος 1338 / 16 Φεβρουαρίου 1339) από τον Οίκο των Πιαστ ήταν δούκας τού Ινόβροκλαφ (1287-1314), υποτελής τού Βεγκεσλάου Β΄ της Βοημίας, δούκας τού Ντόμπζινι (1303-05), υποτελής τού βασιλιά της Πολωνίας, κυβερνήτης της Πομερελίας (Γκντανσκ) (1306-09), κυβερνήτης τού Μπυντγκόστς και Βυσόγκρουντ (1314-) και δούκας τού Ινόβροτσλαφ (1320/24). Το 1327 αντάλλαξε το Ινόβροτσλαφ με το Σέρατς.

 Ήταν ο δευτερότοκος γιος τού Ζιεμόμισλ δούκα τού Ινόβροτσλαφ και της Σαλώμης των Σαμποριδών, κόρης τού Σαμπόρ Β΄ δούκα της Πομερελίας. Το 1287 απεβίωσε ο πατέρας του, αλλά ο Πσέμισλ και οι δύο αδελφοί του ήταν ανήλικοι, έτσι επίτροποι ανέλαβαν η Σαλώμη και ο θείος του Βλάντισλαφ Α΄ ο Βραχύς. Το 1294 ενηλικιώθηκε ο μεγαλύτερος αδελφός του Λέσεκ και το 1296 ο ίδιος ο Πσέμισλ. Το 1300 αναγκάστηκε να δηλώσει υποτέλεια στον Βεγκέσλαο Β΄. Αυτός το 1303-12 κρατούσε αιχμάλωτο τον Λέσεκ και ο Πσέμισλ ανέλαβε τη διακυβέρνηση του Ινόβροτσλαφ. Το 1303 υποστήριξε την εξέγερση ενάντια στον θείο του· στο τέλος μπορούσε να κυβερνά απευθείας τις περιοχές του ως το 1305. Το 1306 έγινε υποτελής τού Βλάντισλαφ Α΄ με αντάλλαγμα το Γκντανσκ· έκανε βάση του το Σφίετσε. Ο Γκέρβαρντ επίσκοπος τού Κουγιάβυ τού έδωσε χρήματα και ο Πσέμισλ προσπάθησε να ανακτήσει τη Γη Μιχάλουφ, που είχε ενεχυριαστεί στο Τευτονικό Τάγμα, αλλά δεν επέτυχε. Οι Τεύτονες ιππότες εισέβαλαν το 1309 και έχασε τη θέση τού κυβερνήτη. Przemysł Inowrocławski (Sieradzki) in poczet.com
ROM (μνήμη)

Η ROM (Read-Only Memory, μτφ. μνήμη μόνο για ανάγνωση) είναι τύπος ηλεκτρονικής μνήμης, μόνο ανάγνωσης (γράφεται μόνο μία φορά από το εργοστάσιο που την κατασκευάζει) και μη πτητική (δεν χάνει τα δεδομένα της με τη διακοπή της τροφοδοσίας ρεύματος) που χρησιμοποιείται κυρίως σε ηλεκτρονικούς υπολογιστές αλλά και σε ηλεκτρονικές συσκευές. Υπάρχουν ειδικές περιπτώσεις που μπορούμε να αλλάξουμε τα περιεχόμενα μιας μνήμης ROM αλλά αυτή η αλλαγή είτε γίνεται πολύ αργά είτε απαιτούνται ειδικά μηχανήματα και τεχνικές.

 Οι περισσότεροι οικιακοί υπολογιστές τη δεκαετία του '80 χρησιμοποιούσαν τη μνήμη ROM, για τη μόνιμη αποθήκευση του λειτουργικού συστήματος (που τότε ήταν σαφώς απλούστερο και μικρότερο σε χωρητικότητα ως πρόγραμμα), και για μία απλή έκδοση της BASIC. Για παράδειγμα ο Commodore 64 είχε 20 Kb ROM ενώ o ZX Spectrum είχε 32 Kb. Αργότερα το μέγεθος του λειτουργικού συστήματος μεγάλωσε σημαντικά και έτσι προτιμήθηκε από τους κατασκευαστές υπολογιστών, λόγω υψηλού κόστους, το λειτουργικό να φορτώνεται από ένα μαγνητικό μέσο, με τη βοήθεια μιας στοιχειώδους αρχικοποίησης από ένα λογισμικό που εγγράφεται στο BIOS. Παλαιότερα το BIOS αποθηκευόταν σε μια μνήμη EPROM ενώ τώρα αποθηκεύεται σε μνήμη τύπου Flash ROM. Υπάρχουν παρόμοιες μνήμες με τη ROM όσον αφορά κυρίως στη μη πτητικότητα τους όπως οι : PROM (Programmable Read Only Memory) EPROM (Erasable Programmable Read Only Memory) EEPROM (Electrically Erasable Programmable Read-Only Memory) Flash ROM
Μαρία Μιλοσλάφσκαγια

Η Μαρία Ηλίνιτσνα Μιλοσλάφσκαγια, ρωσ. Мария Ильинична Милославская (1 Απριλίου 1624 - 1669) από τον Οίκο των Μιλοσλάφσκι, ήταν κόρη βογιάρου & διπλωμάτη και με τον γάμο της έγινε Τσαρίνα της Ρωσίας.

 Ήταν κόρη του Ηλία Δανιήλοβιτς Μιλοσλάφσκι βογιάρου & διπλωμάτη και της Αικατερίνας Φεοντόροβνας Ναρμπέκοβας . Παντρεύτηκε το 1648 τον Τσάρο Αλέξιο των Ρομάνοφ και είχε τέκνα: Ευδοκία 1650-1712, Αγία. Μάρφα 1652-1707, μοναχή και αγία. Αλεξέι 1654-1670, διάδοχος (τσάρεβιτς), απεβ. 16 ετών. Σοφία 1657-1704, αντιβασίλισσα κατά τη διάρκεια της ανηλικιότητας του αδελφού της Ιβάν Ε΄ (και του ετεροθαλούς αδελφού της Πέτρου Α΄). Άγαμη. Αικατερίνη 1658-1718, έζησε στο τέρεμ (απομονωμένο χώρο για γυναίκες). Άγαμη. Μαρία 1660-1723, φυλακίστηκε ως το 1721. Άγαμη. Φιοντόρ Γ΄ 1661-1682, Αυτοκράτορας της Ρωσίας, απεβ. 21 ετών. Φεοντοσία 1662-1713, έζησε στο τέρεμ (απομονωμένο χώρο για γυναίκες). Έγινε μοναχή. Ιβάν Ε΄ 1666-1696, Τσάρος της Ρωσίας. Troyat, Henri (1987). Peter the Great. Translated from the French by Joan Pinkham (1st American ed.). New York: Dutton. ISBN 978-0525245476. Massie, Robert K. (2012) [1998]. Peter the Great: His Life and World. Modern Library. ISBN 9780679645603.
Η καλεσμένη (μυθιστόρημα)

Η καλεσμένη (γαλλικός τίτλος: L'Invitée) είναι το πρώτο μυθιστόρημα της Σιμόν ντε Μποβουάρ, εκδόθηκε το 1943 από τις εκδόσεις Γκαλιμάρ. Αναφέρεται στην ιστορία ενός ερωτικού τριγώνου και βασίζεται σε αυτοβιογραφικά στοιχεία της ζωής της συγγραφέως με τον σύντροφό της Ζαν-Πωλ Σαρτρ. Το μυθιστόρημα διερευνά υπαρξιστικές έννοιες όπως η ελευθερία και το άγχος. Είναι ένας στοχασμός πάνω στο ζευγάρι, τον έρωτα και τη ζήλια.

 Η καλεσμένη είναι μια φανταστική αφήγηση εμπνευσμένη από τη σχέση της Σιμόν ντε Μποβουάρ και του Ζαν-Πωλ Σαρτρ με την Ολγκά Κοζακιεβίτς, μαθήτρια της Μποβουάρ στο λύκειο της Ρουέν το 1934, και την αδελφή της Βάντα, αλλά περιλαμβάνει στοιχεία και από άλλες σχέσεις με νεαρές γυναίκες που είχε το ζευγάρι, πιο πρόσφατες στην εποχή της συγγραφής του έργου. Το μυθιστόρημα διαδραματίζεται στο Παρίσι, τις παραμονές και κατά τη διάρκεια του Β' Παγκοσμίου Πολέμου. Ο Πιερ, θεατρικός συγγραφέας και ηθοποιός και η Φρανσουάζ, συγγραφέας, έχουν μια ελεύθερη σχέση, που παρατηρείται με θαυμασμό και ζήλια από το περιβάλλον τους. Η Φρανσουάζ έχει ερωτευθεί μια νεαρή γυναίκα που ζει στη Ρουέν, η οποία αγωνίζεται να καθορίσει το μέλλον της, την Ξαβιέρ, και αποφασίζει να την καλέσει στο Παρίσι για να προσπαθήσει να την καθοδηγήσει.Με την αυθεντικότητα και τον αυθορμητισμό της, η Ξαβιέρ γοητεύει τον Πιέρ και δημιουργούν ερωτικό τρίγωνο. Αυτή η αντισυμβατική σχέση διαταράζει τις σχέσεις του ζευγαριού και η Φρανσουάζ θα οδηγηθεί στην αμφισβήτηση της ύπαρξής της και τον επαναπροσδιορισμό της σχέσης της με τον σύντροφό της, προκειμένου να αναλάβει την ελευθερία της.Η Φρανσουάζ (που είναι εν μέρει η Σιμόν ντε Μποβουάρ) δέχεται στο όνομα της απελευθέρωσης των ηθών μια ερωτική συμβίωση που παρόλα αυτά την πληγώνει βαθιά, την ταπεινώνει, την καταστρέφει. Η σχέση δεν βασίζεται στην ερωτική πτυχή, που αναφέρεται οριακά στο μυθιστόρημα. Αυτό που ενδιαφέρει τη συγγραφέα είναι η φιλοσοφική ανάλυση της σχέσης, οι πρωταγωνιστές θέλουν κυρίως να εξετάσουν αν η αλληλεγγύη και η αγάπη μεταξύ τριών ανθρώπων μπορεί να ανατρέψει το συμβατικό ζευγάρι. Στο τέλος του μυθιστορήματος, η ιστορία μετατρέπεται σε εφιάλτη . Η καλεσμένη. Μετάφραση: Γεωργία Αλεξίου, εκδόσεις Γλάρος, 1978
High Voltage (διεθνής έκδοση)

High Voltage είναι ο τίτλος του πρώτου διεθνούς στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε τον Μάιο του 1976 μέσω της δισκογραφικής εταιρείας "Atlantic Records". Η συγκεκριμένη κυκλοφορία περιλαμβάνει τραγούδια από τα δύο πρώτα άλμπουμ του συγκροτήματος τα οποία είχαν κυκλοφορήσει μόνο στην Αυστραλία. Το συγκρότημα οδηγήθηκε στην Μεγάλη Βρετανία τον Απρίλιο του 1976 μετά την συμφωνία με την "Atlantic". Ο βρετανικός Τύπος του αντιμετώπισε με θετικές ανταποκρίσεις, με εξαίρεση το περιοδικό "Sounds" το οποίο υπήρξε αρνητικό απέναντι τους. Η πρώτη τους περιοδεία στην Γηραιά Αλβιόνα ξεκίνησε στις 11 Μαΐου 1976, με πρώτη εμφάνιση σαν πρώτο όνομα δύο εβδομάδες αργότερα στο κλαμπ "Marquee". Στις 16 Ιουλίου έπαιξαν στο Φάλκενμπεργκ της Σουηδίας πραγματοποιώντας το ευρωπαϊκό τους ντεμπούτο εκτός Μεγάλης Βρετανίας. Στις 29 Αυγούστου έπαιξαν στο φεστιβάλ του Ρέντινγκ ανεβάζοντας ακόμη περισσότερο την δημοτικότητα τους.Το "High Voltage" σκαρφάλωσε στο Billboard 200 το 1982 και έχει βραβευθεί ως τριπλά πλατινένιο στις Ηνωμένες Πολιτείες.

 1. It's a Long Way to the Top (If You Wanna Rock 'n' Roll) (A. Young, M. Young, Scott) - 5:01 2. Rock 'n' Roll Singer (A. Young, M. Young, Scott) - 5:04 3. The Jack (A. Young, M. Young, Scott) - 5:52 4. Live Wire (A. Young, M. Young, Scott) - 5:49 5. T.N.T. (A. Young, M. Young, Scott) - 3:34 6. Can I Sit Next to You Girl (A. Young, M. Young) - 4:12 7. Little Lover (A. Young, M. Young, Scott) - 5:37 8. She's Got Balls (A. Young, M. Young, Scott) - 4:51 9. High Voltage (A. Young, M. Young, Scott) - 4:03 High Voltage (άλμπουμ) Επίσημη κυκλοφορία: 14 Μαΐου 1976 High Voltage (άλμπουμ)Ηνωμένες Πολιτείες (RIAA Certification) : 3 x πλατινένιοςΗνωμένο Βασίλειο (BPI Certification) : ΑσημένιοςΓερμανία (BVMI Certification) : ΧρυσόςΓαλλία (SNEP Certification) : Χρυσός Η σύνθεση του συγκροτήματος κατά τις ηχογραφήσεις του "High Voltage" είχε την εξής μορφή: Μπον Σκοτ - κύρια φωνητικά, πίπιζα Άνγκους Γιανγκ - κιθάρα, φωνητικά Μάλκολμ Γιανγκ - κιθάρα, φωνητικά Μαρκ Έβανς - μπάσο Φιλ Ραντ - τύμπανα High Voltage - AC/DC | Songs, Reviews, Credits, Awards | AllMusic Prindle Record Reviews - ACDC - Mark's Record Reviews 1976 AC/DC Tour Dates Αυστραλιανές βραβεύσεις
Μουχάμαντ Μιαν Σούμρο

Ο Μουχάμαντ Μιαν Σούμρο (Muhammad Mian Soomro, στη γλώσσα Ουρντού: محمد میاں سومرو) ήταν ο υπηρεσιακός Πρόεδρος του Πακιστάν από τις 18 Αυγούστου 2008 ως την ορκωμοσία του νέου προέδρου, Ασίφ Αλί Ζαρντάρι.

 Προέρχεται από την αξιόλογη οικογένεια των Σιντ, η οποία πρωταγωνιστεί στη δημόσια ζωή της χώρας από το 1923. Ο πατέρας του, Ahmad Mian Soomro, υπήρξε πολιτευτής και μέλος της Γερουσίας. Ο ίδιος έκανε σπουδές στη Φυσική στο Πανεπιστήμιο του Παντζάμπ. Στη συνέχεια ανέπτυξε αξιόλογη επιχειρηματική δραστηριότητα και ανέλαβε σημαντικές θέσεις σε τράπεζες στο Μπαχρέιν και στο Πακιστάν. Διορίστηκε Κυβερνήτης της Σιντ το 2000 και επί των ημερών του η επαρχία παρουσίασε σημαντική ανάπτυξη και πέτυχε να γίνει η πρώτη επαρχία στη χώρα του που χρηματοδοτήθηκε απευθείας από την Παγκόσμια Τράπεζα. Παραιτήθηκε από κυβερνήτης το Δεκέμβριο του 2002 με σκοπό να κατέλθει υποψήφιος στις εκλογές για Γερουσία. Εξελέγη γερουσιαστής και στη συνέχεια Πρόεδρος της Γερουσίας στις 12 Μαρτίου του 2003. Το 2007 κατά τη λήξη της θητείας του Σαουκάτ Αζίζ, ο Σούμρο διορίστηκε προσωρινός Πρωθυπουργός ενόψει των βουλευτικών εκλογών του 2008. Στις 16 Νοεμβρίου ορκίστηκε Πρωθυπουργός ενώπιον του Προέδρου Περβέζ Μουσάραφ.Τον διαδέχθηκε στην πρωθυπουργία, έπειτα από τις βουλευτικές εκλογές, ο Γιουσάφ Ραζά Γκιλάνι. Ο πρόεδρος της Γερουσίας Σούμρο έγινε αυτόματα, σύμφωνα με το Σύνταγμα, υπηρεσιακός πρόεδρος στις 18 Αυγούστου του 2008 μετά την ανακοίνωση της παραίτησης του Περβέζ Μουσάραφ.. Τον διαδέχθηκε στην προεδρία, στις 9 Σεπτεμβρίου του 2008 ο Ασίφ Αλί Ζαρντάρι.
Ερρίκος της Βοημίας

Ο Ερρίκος, γερμ. Heinrich (π. 1265 - 2 Απριλίου 1335) από τον Οίκο της Γκορίτσια ήταν βασιλιάς της Βοημίας (1307-10), τιτουλάριος βασιλιάς της Πολωνίας, ως Ερρίκος ΣΤ΄ δούκας της Καρινθίας & μάργραβος της Καρνιόλης (1295-1335) και κόμης του Τυρόλου (1295-1335).

 Ήταν ο τέταρτος γιος του Μάινχαρτ δούκα της Καρινθίας, μαργράβου της Καρνιόλης & κόμη του Τυρόλου και της Ελισάβετ των Βίττελσμπαχ, κόρης του Όθωνα Β΄ δούκα της Βαυαρίας. Το 1335 απεβίωσε στο κάστρο του Τυρόλου σε ηλικία 70 ετών. Τον διαδέχθηκε η κόρη του Μαργαρίτα στο Τυρόλο, τα ανίψια του Αλβέρτος Β΄ και Όθων δούκες της Αυστρίας -τέκνα της αδελφής του Ελισάβετ- στην Καρινθία & Καρνιόλη και ο Ιωάννης στη Βοημία (του Οίκου του Λουξεμβούργου), σύζυγος της Ελισάβετ, κόρης του Βεγκεσλάου Β΄. Νυμφεύτηκε πρώτα το 1306 την Άννα των Πρεμυσλιδών, κόρη του Βεγκεσλάου Β΄ της Βοημίας & της Πολωνίας (του οποίου τον γιο Βεντσέσλαο Γ΄ διαδέχθηκε)· δεν απέκτησαν απογόνους. Το 1313 απεβίωσε η Άννα και το ίδιο έτος ο Ερρίκος έκανε δεύτερο γάμο με την Αδεαΐδα των Γουέλφων, κόρη του Ερρίκου Α΄ δούκα του Μπράουνσβαϊφκ-Γκρούμπενχαγκεν και είχε τέκνο: Μαργαρίτα 1318-1369, κόμισσα του Τυρόλου. Παντρεύτηκε πρώτα τον Ιωάννη-Ερρίκο μάργραβο της Μοραβίας (του Οίκου του Λουξεμβούργου) και μετά τον Λουδοβίκο Ε΄ δούκα της Βαυαρίας (του Οίκου των Βίττελσμπαχ).Το 1324 απεβίωσε η Αδελαΐδα και ο Ερρίκος έκανε τρίτο γάμο με τη Βεατρίκη, κόρη του Αμεδαίου Ε΄ κόμη της Σαβοΐας· δεν απέκτησαν απογόνους. Marek, Miroslav. "Genealogy of the House of Gorizia". Genealogy.EU
Weezer

Οι Weezer είναι αμερικάνικο συγκρότημα από το Λος Άντζελες της Καλιφόρνιατων ΗΠΑ. Αποτελούνται από τους Ρίβερς Κουόμο (φωνητικά, κιθάρα), Πάτρικ Ουίλσον (ντραμς, κιθάρα, φωνητικά), Μπράιαν Μπελ (κιθάρα, φωνητικά, αρμόνιο) και Σκοτ Σράινερ (ηλεκτρικό μπάσο, φωνητικά, αρμόνιο). Είναι γνωστοί για τα τραγούδια "Perfect Situation", "Buddy Holly", "Undone - The Sweater Song", "Beverly Hills", "Pork and Beans" και "Island in the Sun". Έχουν πουλήσει 10 εκατομμύρια άλμπουμ στις Ηνωμένες Πολιτείες και περισσότερα από 35 εκατομμύρια παγκοσμίως.

 Οι Weezer ιδρύθηκαν στις 14 Φεβρουαρίου του 1992 στο Λος Άντζελες της Καλιφόρνια, ενώ η πρώτη τους εμφάνιση ήταν στη συναυλία του συγκροτήματος του Κιάνου Ριβς, Dogstar. Αργότερα, υπέγραψαν το πρώτο τους συμβόλαιο με την εταιρία Geffen Records.Στις 10 Μαΐου του 1994, το συγκρότημα κυκλοφόρησε τον πρώτο ομώνυμο δίσκο του, γνωστός ως The Blue Album, όπου και σημείωσε μεγάλη επιτυχία, ενώ κατάφεραν να αποσπάσουν και 4 MTV Video Music Awards. Επίσης, το τραγούδι τους Buddy Holly, που ήταν από αυτόν τον δίσκο, έγινε μεγάλη επιτυχία, ενώ ήταν και στο CD για την εγκατάσταση των Windows 95. Έγινε τέσσερις φορές πλατινένιος στις ΗΠΑ και στον Καναδά και θεωρείται ο δίσκος των Weezer με τις περισσότερες πωλήσεις.Στο διάστημα 1997-2000 το συγκρότημα διαλύθηκε, ενώ ο Μάικι Ουέλς αποχώρησε από το συγκρότημα και εισήχθη σε ψυχιατρική κλινική, ενώ αντικαταστάθηκε από τον Σκοτ Σράινερ. Το 2000, το συγκρότημα επέστρεψε στην ενεργό δράση, βγάζοντας τον δεύτερο ομώνυμο δίσκο τους, γνωστό και ως The Green Album, ο οποίος σημείωσε εξίσου μεγάλη επιτυχία με τον πρώτο τους δίσκο. Το 2005, οι Weezer έβγαλαν τον δίσκο Make Believe, που επίσης σημείωσε μεγάλη επιτυχία, ενώ έγιναν σχετικά γνωστοί και στην Ελλάδα με το τραγούδι Perfect Situation, που χρησιμοποιήθηκε σε διαφημιστική καμπάνια της εταιρίας κινητής τηλεφωνίας Vodafone. To 2008, το συγκρότημα έβγαλε τον τρίτο ομώνυμο δίσκο του, γνωστό και ως The Red Album που, όπως και ο αμέσως επόμενος δίσκος, σημείωσε μεγάλη επιτυχία. Weezer (1994) Pinkerton (1996) Weezer (2001) Maladroit (2002) Make Believe (2005) Weezer (2008) Raditude (2009) Hurley (2010) Death to False Metal (2010) Everything Will Be Alright in the End (2014) The White Album (2016) The Teal Album (2019) The Black Album (2019) Επίσημη ιστοσελίδα
Σεισμός της Λευκάδας (2015)

Ο σεισμός της Λευκάδας με μέγεθος 6,5 Ρίχτερ σημειώθηκε στις 17 Νοεμβρίου 2015, 09:10:07 τοπική ώρα, και προκάλεσε δύο θανάτους, τραυματισμούς και πολλές ζημιές στη νότια Λευκάδα, λόγω του μικρού εστιακού βάθους που ήταν 5 χιλιόμετρα. Το επίκεντρο του σεισμού ήταν 23 χιλιόμετρα νοτιοδυτικά της πόλης της Λευκάδας, ανάμεσα στα χωριά Αθάνι και Δράγανο. Η διάρκεια του σεισμού ήταν 20 δευτερόλεπτα. Μετά τον κύριο σεισμό ακολούθησαν δύο μετασεισμικές δονήσεις με μέγεθος 5,1 βαθμών και 4,8 βαθμών και πάνω από 1.000 μετασεισμικές δονήσεις μικρότερης έντασης.

 Ο σεισμός έγινε ιδιαίτερα αισθητός σε πολλές περιοχές της Δυτικής Ελλάδας, της Θεσσαλίας, αλλά και στην Αττική, ακόμη και στην Καλαμάτα. Σύμφωνα με μέτρηση του Αμερικανικού Γεωλογικού Ινστιτούτου, η δόνηση ήταν ισχυρότερη, συγκεκριμένα 6,8 βαθμοί. Ωστόσο αργότερα το Γεωδυναμικό Ινστιτούτο την καταμέτρησε στους 6,5 βαθμούς.Από τον σεισμό έχασαν τη ζωή τους μία γυναίκα στο χωριό Βασιλική, όταν ένας μεγάλος βράχος αποκολλήθηκε από το βουνό και προσέκρουσε στον τοίχο του σπιτιού της, και μία ακόμη γυναίκα από το Αθάνι, όταν κατέρρευσε και την καταπλάκωσε μία μάντρα.Οι μεγαλύτερες καταστροφές σημειώθηκαν σε χωριά στα νότια του νησιού. Κατολισθήσεις σημειώθηκαν στην παραλία των Εγκρεμνών. Εξαιτίας του σεισμού η Λευκάδα μετακινήθηκε κατά 36 εκατοστά προς τον Νότο.
Καλαβριανή διάλεκτος Γκρίκο

Η καλαβριανή διάλεκτος Γκρίκο είναι διάλεκτος των Ελληνοφώνων της Κάτω Ιταλίας, στην περιοχή της Καλαβρίας, στη νότια Ιταλία. Αποτελεί τη μία από τις δύο κύριες διαλέκτους των Γκρίκο, με την άλλη να είναι η διάλεκτος Γκρίκο ανατολικότερα στην περιοχή της Απουλίας.

 Η γλώσσα ταξινομείται από την ΟΥΝΕΣΚΟ ως απειλούμενη με εξαφάνιση, και ο αριθμός των ομιλητών της στην περιοχή θεωρείται πως είναι περίπου 2.000 με 13.000. Ταξινομείται από τον οργανισμό του Ethnologue ως διάλεκτος της νέας ελληνικής γλώσσας με την έννοια της σύγχρονης καθομιλούμενης γλώσσας των ελληνικών γλωσσών, όπως τα ποντιακά και τα τσακωνικά, καθώς η καλαβριανή εκδοχή θεωρείται πως είναι κοντινότερα στα νέα ελληνικά. Η καλαβριανή διάλεκτος δεν είχε ποτέ εκτεταμένη χρήση, όπου εκτός από την καθημερινή επικοινωνία μεταξύ των ομιλητών της δεν απέκτησε ποτέ κάποιον σημαντικό ρόλο στην τοπική αυτοδιοίκηση, λογοτεχνία, ή εκκλησιαστικά ζητήματα. Η χρήση της διαλέκτου έχει τις ρίζες της στην εποχή των αρχαίων ελληνικών αποικιών της Μεγάλης Ελλάδας, ενώ κατά τον Μεσαίωνα η ευρύτερη περιοχή διατέλεσε από το 536 έως το 1071 υπό την διοίκηση των Βυζαντινών -ως θέμα της Καλαβρίας-, έως ότου κατακτήθηκε από τους Νορμανδούς. Η γλώσσα δοκιμάστηκε ιδιαίτερα τον 20ό αιώνα ειδικά κατά την περίοδο της φασιστικής Ιταλίας καθώς η χρήση της ακολουθούνταν από στίγμα μη ιταλικότητας και αποθαρρύνονταν ενεργά από τις αρχές. Σήμερα η γλώσσα χρησιμοποιείται σε 9 κωμοπόλεις της περιοχής της Μποβέσια, στις οποίες περιλαμβάνονται η Χώρα του Βούα, Ρογκούντι, Γκαλιτσιάνο, Κοριό ντι Ρογκούντι, Μπόβα Μαρίνα, και η πόλη της Ρέτζιο ντι Καλάμπρια. Στα χαρακτηριστικά της γλώσσας είναι πως δεν διατηρεί το τελικό -ς, π.χ. η λέξη γάϊδαρος προφέρεται ως γκάνταρο / gadaro, ενώ για την γραφή της χρησιμοποιείται η λατινική γραφή αντί για το ελληνικό αλφάβητο. Υπάρχουν 2 περιοδικά σε κυκλοφορία στην περιοχή, το I Riza (Η Ρίζα) το οποίο είναι τρίγλωσσο σε γκρίκο, ιταλικά, και νέα ελληνικά και εκδίδεται κάθε 4 μήνες, και το CUMELCA το οποίο εκδίδεται κάθε 3. Κατάλογος βιβλιογραφίας - glottolog.org Ομιλία κατοίκου της περιοχής, Ολυμπία Σκουιλάτσι - youtube.org Ριντινέντα, παραδοσιακό καλαβρέζικο τραγούδι Γκρίκο- youtube.com
Κατάλογος αστέρων της Καμηλοπαρδάλεως

Ο παρών κατάλογος αστέρων της Καμηλοπαρδάλεως παραθέτει τους σημαντικότερους αστέρες στον αστερισμό της Καμηλοπαρδάλεως κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Samus, N. N.· Durlevich, O. V.· και άλλοι. (2004). «Combined General Catalogue of Variable Stars (GCVS4.2)». Ανακτήθηκε στις 3 Απριλίου 2012. Samus, N. N.· Durlevich, O. V.· και άλλοι. (2012). «General Catalog of Variable Stars (GCVS database, version 2012Feb)». Ανακτήθηκε στις 3 Απριλίου 2012.
Πορτογαλικός Οίκος της Βουργουνδίας

Ο Πορτογαλικός Οίκος της Βουργουνδίας (πορτογαλικά: Dinastia Portuguesa de Borgonha), γνωστός ως Αλφοσινή Δυναστεία, ήταν ένας πλάγιος κλάδος του Οίκου της Βουργουνδίας. Ιδρυτής του ήταν ο Ερρίκος κόμης της Πορτογαλίας, εγγονός του Ροβέρτου Α΄ δούκα της Βουργουνδίας.

 Ο νεαρός Ερρίκος, έχοντας -ως τέταρτος γιος- λίγες πιθανότητες να κληρονομήσει γη ή τίτλους στην πατρίδα του την Βουργουνδία, θα προσχωρήσει στην Ανάκτηση της Ιβηρικής Χερσονήσου, κατά τα τέλη του 11ου αιώνα. Μετά την κατάκτηση μέρους της Γαλικίας και της βόρειας Πορτογαλίας για λογαριασμό τού Αλφόνσου ΣΤ΄ του Λεόν, νυμφεύτηκε τη νόθη κόρη τού Αλφόνσου ΣΤ΄, την Θηρεσία και του δόθηκε η Κομητεία της Πορτογαλίας ως φέουδο εντός του Βασιλείου του Λεόν. Ο γιος του Αλφόνσος Ερρίκος έγινε Βασιλιάς της Πορτογαλίας ως Αλφόνσος Α΄, όταν νίκησε τη μητέρα του στη Μάχη του Σάο Μαμέντε το 1128. Αρκετά χρόνια μετά, το 1179, ο Πάπας Αλέξανδρος Γ΄ αναγνώρισε την Πορτογαλία ως ανεξάρτητο κράτος.Οι βασιλείς που διαδέχτηκαν τον Αλφόνσο Α΄ συνέχισαν την Ανάκτηση της Ιβηρικής Χερσονήσου από τους Μουσουλμάνους. Ο δισεγγονός του Αλφόνσος Γ΄ κατέκτησε την περιοχή Αλγκάρβε και υιοθέτησε τον τίτλο του «Βασιλιά της Πορτογαλίας και του Αλγκάρβε». Τα σύνορα της Πορτογαλίας καθορίστηκαν στην συνθήκη του Αλκανίκες (1297) μεταξύ του βασιλιά Ντενίς, γιου του Αλφόνσου Γ΄ και τού Φερδινάνδου Δ΄ της Καστίλης.Δισεγγονός τού Διονυσίου ήταν ο Φερδινάνδος Α΄, τελευταίος άρρην τού Οίκου του. Το 1383 η κόρη του Βεατρίκη πριγκίπισσα της Πορτογαλίας και διάδοχος του θρόνου, παντρεύτηκε τον Ιωάννη Α΄ των Τραστάμαρα της Καστίλης. Όταν ο πατέρας της Φερδινάνδος Α΄ απεβίωσε, το βασίλειο εισήλθε σε μια περίοδο αναρχίας, γνωστή ως Πορτογαλική κρίση των ετών 1383-1385, κατά την οποία η χώρα κινδύνευσε με πιθανή προσάρτηση από το Στέμμα της Καστίλης. Μετά τη νίκη των Πορτογάλων στη Μάχη της Αλζουμπαρότα, ξεκίνησε μια νέα δυναστεία από τον νόθο αδελφό τού Φερδινάνδου Α΄, τον Ιωάννη Α΄ μεγάλο Διδάσκαλο του Τάγματος Αβίς, η οποία έμεινε γνωστή ως Οίκος του Αβίς. Ερρίκος Α΄ (1093–1112) Αλφόνσος Α΄ (1112–1139) Αλφόνσος Α΄ (1139–1185) Σάντσο Α΄ (1185–1211) Αλφόνσος Β΄ (1211–1223) Σάντσο Β΄ (1223–1248) Αλφόνσος Γ΄ (1248–1279) Ντενίς (1279–1325) Αλφόνσος Δ΄ (1325–1357) Πέτρος Α΄ (1357–1367) Φερδινάνδος Α΄ (1367–1383) Πορτογάλοι μονάρχες της Βουργουνδίας
Επαρχία Λήμνου

Η επαρχία Λήμνου απαρτιζόταν από τα νησιά του βορειοανατολικού Αιγαίου Λήμνος και Άγιος Ευστράτιος και ανήκε στον νομό Λέσβου. Διοικητική μονάδα της επαρχίας Λήμνου ήταν το Επαρχείο Λήμνου με έδρα την Μύρινα της Λήμνου και διοικητικά όρια τα νησιά Λήμνος και Άγιος Ευστράτιος. Με τη διοικητική διαίρεση του 2011 που εφαρμόστηκε από το Σχέδιο Καλλικράτης το Επαρχείο Λήμνου καταργήθηκε και δημιουργήθηκε η Περιφερειακή Ενότητα Λήμνου στην Περιφέρεια Βορείου Αιγαίου. Και σε αυτήν ανήκουν οι Δήμος Λήμνου και ο Δήμος Αγίου Ευστρατίου.

 Ως το 1994 οι έπαρχοι Λήμνου διορίζονταν από τον εκάστοτε υπουργό Εσωτερικών και συνήθως άλλαζαν όταν άλλαζε η κυβέρνηση ή ο αρμόδιος υπουργός. Από το 1994 με το Σχέδιο Καποδίστριας καθιερώθηκαν οι εκλογές του β΄ βαθμού αυτοδιοίκησης και ο έπαρχος ήταν αιρετός. Σύμφωνα με το νόμο έπαρχος εκλεγόταν ο πλειοψηφών Λήμνιος σύμβουλος του νικητή συνδυασμού που εξέλεγε νομάρχη Λέσβου. 1994-1998: Παναγιώτης Μαυροθαλασσίτης 1999-2002: Ευάγγελος Γιαρμαδούρος 2003-2006: Θεόδωρος Μπαβέας 2007-2010: Δημήτριος Σάραγκας Με τον νόμο 4255/11-4-2014 «Εκλογή μελών του ευρωπαϊκού κοινοβουλίου και άλλες διατάξεις», επανέρχεται με το Άρθρο 29 η νομική ορολογία−ονομασία «Έπαρχος» νησιωτικής περιφερειακής ενότητας στο σύνολο των πρώην νησιωτικών Επαρχείων, αντί του περιφερειακού συμβούλου νησιωτικής περιφερειακής ενότητας, με αρμοδιότητες τις οποίες εκχωρεί ο Περιφερειάρχης, όπως ακριβώς συμβαίνει και σήμερα με τους περιφερειακούς συμβούλους νησιωτικών περιφερειακών ενοτήτων. 2015-2019: Ευάγγελος Γιαρμαδούρος 2019-Σήμερα: Άγγελος Βλάττας-Λαμπρινός Ο δικτυακός τόπος του Επαρχείου Λήμνου
Family Style

Το Family Style είναι στούντιο άλμπουμ του αμερικάνικού blues rock συγκροτήματος The Vaughan Brothers, του Στίβι Ρέι Βον μαζί με τον αδελφό του, Τζίμι, το οποίο κυκλοφόρησε στις 25 Σεπτεμβρίου του 1990 μέσω της δισκογραφικής εταιρείας "Epic Records". Ο δίσκος ηχογραφήθηκε μετά την αποχώρηση του Τζίμι Βον από τους Fabulous Thunderbirds, αλλά η κυκλοφορία του πραγματοποιήθηκε μετά τον θάνατο του Στίβι Ρέι Βον σε ατύχημα ελικοπτέρου.Ο δίσκος σκαρφάλωσε στην έβδομη θέση των τσαρτ του Billboard και την έκτη θέση στα RPM Charts του Καναδά, για να βραβευθεί ως πλατινένιος και στις δύο χώρες.

 1. Hard to Be (S. R. Vaughan, Bramhall) - 4:43 2. White Boots (Swan, Leslie, Hutchenson) - 3:50 3. D/FW (J. Vaughan) - 2:52 4. Good Texan (J. Vaughan, Rodgers) - 4:22 5. Hillbillies from Outerspace (J. Vaughan, S. R. Vaughan) - 3:42 6. Long Way from Home (S. R. Vaughan, D. Bramhall) - 3:15 7. Tick Tock (J. Vaughan, Rodgers, J. L. Williams) - 4:57 8. Telephone Song (S. R. Vaughan, Bramhall) - 3:28 9. Baboom/Mama Said (J. Vaughan, S. R. Vaughan, D. Freeman) - 4:29 10. Brothers (J. Vaughan, S. R. Vaughan) - 5:05 Family Style (άλμπουμ) Επίσημη κυκλοφορία: 25 Σεπτεμβρίου 1990 Family Style (άλμπουμ)Ηνωμένες Πολιτείες (RIAA Certification): Πλατινένιος Καναδάς (CRIA Certification): Πλατινένιος Οι μουσικοί οι οποίοι ηχογράφησαν το "Family Style" ήταν οι εξής: Στίβι Ρέι Βον - κιθάρα, φωνητικά Τζίμι Βον - κιθάρα, φωνητικά, πλήκτρα Αλ Μπέρι - μπάσο Πρέστον Χάμπαρντ - μπάσο Λάρι Έιμπερμαν - τύμπανα Ντόιλ Μπράμχολ - τύμπανα Νάιλ Ρότζερς - κιθάρα Ρίτσαρντ Χίλτον - πλήκτρα Τάγουαθα Άγκι - φωνητικά Τζορτζ Σιμς - φωνητικά Μπρέντα Γουάιτ-Κινγκ - φωνητικά Κέρτις Κινγκ Τζούνιορ - φωνητικά Family Style - The Vaughan Brothers | Songs, Reviews, Credits, Awards | AllMusic The Vaughan Brothers - Family Style (album review) | Sputnikmusic The Vaughan Brothers - Family Style (Vinyl, LP)
Agent Orange

Agent Orange είναι ο τίτλος του τρίτου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε τον Ιούνιο του 1989 μέσω της δισκογραφικής εταιρείας "SPV/Steamhammer".Στο εσώφυλλο του άλμπουμ αναφερόταν ότι είναι αφιερωμένο σε όλους τους ανθρώπους - στρατιώτες και πολίτες - οι οποίοι έχασαν την ζωή τους από την παράλογη επιθετικότητα των πολέμων ανά τον κόσμο.

 Η σύνθεση των κομματιών πραγματοποιήθηκε από τους Chris Witchhunter και Frank Blackfire, με τους στίχους να προέρχονται από τον μπασίστα και τραγουδιστή Tom Angelripper. Ο δίσκος ηχογραφήθηκε τον Μάρτιο και τον Απρίλιο του 1989 στα "Musiclab Studios" του Βερολίνου με παραγωγό τον Χάρις Τζονς, ενώ η μίξη του ήχου έγινε μετά το τέλος των ηχογραφήσεων στα "Horus Sound Studios" του Ανόβερου. Λίγο πριν το τέλος των ηχογραφήσεων, οι Witchhunter και Blackfire ήλθαν σε σύγκρουση με αποτέλεσμα να μην ανταλλάξουν ούτε μία λέξη τις τελευταίες ημέρες της διαδικασίας. Ο Blackfire αποχώρησε από το συγκρότημα μετά το πέρας των ηχογραφήσεων και εντάχθηκε στους Kreator. Η πλειοψηφία των στίχων έχει να κάνει με τον πόλεμο του Βιετνάμ, χωρίς να εκφράζει κάποια πολιτική πεποίθηση, ενώ άλλα θέματα με τα οποία καταπιάστηκε ήταν η αιμομιξία ("Incest"), οι ταυρομαχίες ("Exhibition Bout"), ενώ στον δίσκο συμπεριλήφθηκε η διασκευή στο κομμάτι "Don't Walk Away" των Tank. Το εξώφυλλο είναι σχεδιασμένο από τον Αντρέας Μάρσαλ. Το "Agent Orange" υπήρξε ο πρώτος δίσκος γερμανικού thrash metal συγκροτήματος, ο οποίος κατάφερε να μπει στους καταλόγους επιτυχιών της πατρίδας τους, φθάνοντας μέχρι το # 36 και παραμένοντας στην λίστα για 16 εβδομάδες, με αποτέλεσμα να ξεπεράσει τις πωλήσεις των 100.000 αντιτύπων. Οι κριτικές για το "Agent Orange" υπήρξαν ιδιαίτερα θετικές, με το "Allmusic" να το βαθμολογεί με 4,5 / 5 αστέρια, το "Sputnik Music" με μέσο όρο βαθμολογιών με 4,3 / 5, το "Blabbermouth" με 9 / 10, το "Ultimate Guitar" με 8,9 / 10, το "The Metal Observer" με την άριστη βαθμολογία 10 / 10, το "The Metal Crypt" με 4,5 / 5, το "Discogs" με 4,5 / 5, το "Metal Archives" με 90 % και το "Metal Storm" με 8,7 / 10.Ο δίσκος έμεινε στην ιστορία ως ένας από τους πιο επιτυχημένους του τευτονικού thrash metal και πολύ συχνά συμπεριλαμβάνονταν σε λίστες με τα καλύτερα άλμπουμ του είδους. Το "Rate Your Music" το κατέταξε 14ο στην λίστα με τους είκοσι καλύτερους δίσκους του trhash metal, το "Metal Storm" 26ο στην δική του λίστα με τα εκατό καλύτερα thrash άλμπουμ, όπως και στην κορυφή των 35 καλύτερων γερμανικών thrash δίσκων. Το "Metal Descent" το κατέταξε 16ο στους 25 καλύτερους δίσκους του είδους, ενώ το "Digital Dream Door" το τοποθέτησε στην 21η θέση των πενήντα κορυφαίων άλμπουμ του thrash metal.Το 2005, κατατάχθηκε στην θέση # 299 του βιβλίου "The 500 Greatest Rock & Metal Albums of All Time" του περιοδικού "Rock Hard". Όλα τα κομμάτια είναι συνθέσεις των Chris Witchhunter, Frank Blackfire και Tom Angelripper, εκτός του "Don't Walk Away" που είναι διασκευή στους Tank.
Χοσέ ντε Ριμπέρα

Ο Χοσέ δε Ριμπέρα (José de Ribera y Cucó, 12 Ιανουαρίου 1591 - 2 Σεπτεμβρίου 1652), γνωστός και ως Τζουζέπε Ριμπέρα ή με το ιταλικό προσωνύμιο Lo Spagnoletto (ο μικρός Ισπανός), ήταν Ισπανός ζωγράφος και χαράκτης της μπαρόκ περιόδου. Παρά την ισπανική του καταγωγή, έζησε κατά το μεγαλύτερο διάστημα της ζωής του στην Ιταλία.

 Γεννήθηκε το 1591, στην Σάτιβα του Βασιλείου της Βαλένθια και βαφτίστηκε στις 17 Φεβρουαρίου. Σχετικά με τα νεανικά του χρόνια δεν διαθέτουμε αρκετές πληροφορίες. Σύμφωνα με τον ζωγράφο και βιογράφο Αντόνιο Παλομίνο, δάσκαλός του στη ζωγραφική υπήρξε ο Φρανθίσκο Ριμπάλτα (Francisco Ribalta). Δεν είναι γνωστό πότε ακριβώς εγκαταστάθηκε στην Ιταλία, υπάρχουν ωστόσο ενδείξεις σύμφωνα με τις οποίες είναι πιθανό να εργάστηκε στην Πάρμα και στη Ρώμη, κατά τις αρχές του 17ου αιώνα. Το 1616 παντρεύτηκε την κόρη ενός πλούσιου εμπόρου έρων τέχνης, στη Νάπολη, όπου παρέμεινε μέχρι το τέλος της ζωής του. Το μεγαλύτερο μέρος του έργου του Ριμπέρα ανήκει χρονικά στην περίοδο της διαμονής του στη Νάπολη. Οι πίνακές του βασίζονται σχεδόν αποκλειστικά σε θρησκευτικά θέματα, χωρίς να απουσιάζουν αναφορές σε κλασικά θέματα της μυθολογίας ή προσωπογραφίες. Ο Ριμπέρα χρησιμοποίησε εκτεταμένα την τεχνική του τενεμπρισμού (tenebroso), απεικονίζοντας «σκοτεινές» δραματικές σκηνές, με έντονα στοιχεία ρεαλισμού. Επιλογή έργων Giuseppe Ribera, Encyclopedia Britannica, 11th Edition. Artcyclopedia: Jusepe de Ribera
NGC 1259

Ο NGC 1259 είναι φακοειδής γαλαξίας ο οποίος απέχει 243 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Γκιγιώμ Μπιγκουρντάν (Guillaume Bigourdan) την 21η Οκτωβρίου 1884 και ανήκει στο Σμήνος γαλαξιών του Περσέα.

 Στις 14 Ιανουαρίου 2008 ανακαλύφθηκε στον γαλαξία αυτόν ο υπερκαινοφανής Τύπου Ia με την ονομασία SN 2008L. NGC 1260 Δεδομένα για το NGC 1259 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 1259 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 1259 στο Wikimedia Commons
277 Ελβίρα

Η Ελβίρα (Elvira) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,84. Ανακαλύφθηκε το 1888 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε πιθανώς το όνομά της από μία ηρωίδα των έργων του Λαμαρτίνου Méditations poétiques (1820) και Harmonies poétiques et religieuses (1830). Η Ελβίρα ανήκει στην Οικογένεια αστεροειδών της Κορωνίδος.

 Η μέση διάμετρος της Ελβίρας υπολογίσθηκε σε 27,2 χιλιόμετρα και η μάζα της σε 21 τρισεκατομμύρια τόνους. Ο φασματικός της τύπος είναι S (λιθώδης), ενώ το άλβεδό της εκτιμήθηκε σε 0,277 από παρατηρήσεις του IRAS (υπέρυθρο). Η Ελβίρα περιστρέφεται γύρω από τον εαυτό της μία φορά κάθε 29 ώρες και 41 λεπτά, μία αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 ως 120 βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Επιφάνεια εργασίας (υπολογιστές)

Ο όρος Desktop ανακατευθύνει εδώ. Για τον επιτραπέζιο υπολογιστή, δείτε: Επιτραπέζιος υπολογιστήςΗ επιφάνεια εργασίας είναι ένας όρος που αναφέρεται απλουστευτικά στην αρχική οθόνη που βλέπει ένας χρήστης όταν συνδέεται σε ένα σύγχρονο λειτουργικό σύστημα με γραφική διεπαφή χρήστη. Με τον όρο αυτό, στο επιστημονικό πεδίο της αλληλεπίδρασης ανθρώπου-υπολογιστή ονομάζεται η προσπάθεια δημιουργίας μιας τεχνητής εξομοίωσης του περιβάλλοντος λειτουργίας του υπολογιστή με αυτό που υπάρχει σε ένα γραφείο, με σκοπό την πιο εύκολη χρήση του υπολογιστή από άτομα που χρειάζονται τον υπολογιστή για εργασίες γραφείου. Αυτή η μεταφορά, εξομοίωση, επιτυγχάνεται σε επίπεδο εννοιών. Έτσι, υπάρχουν έννοιες όπως ο φάκελος, ο κάδος και η επιφάνεια, το επίπεδο γραφικών (εικονίδια που θυμίζουν αντικείμενα ενός γραφείου) και το επίπεδο λειτουργικότητας-εφαρμογών.

 Η επιφάνεια εργασίας εμφανίζεται με πολλές μορφές σε διάφορα λειτουργικά συστήματα. Θα αναφερθούμε παρακάτω στα χαρακτηριστικά της επιφάνειας εργασίας στο δημοφιλές λειτουργικό σύστημα Windows. Η γραμμή εργαλείων στο κάτω μέρος της επιφάνειας εργασίας συνήθως περιλαμβάνει: το βασικό μενού στην αριστερή γωνία με τον κατάλογο των διαθέσιμων λειτουργιών και εγκατεστημένων προγραμμάτων την περιοχή ενεργών εφαρμογών που εμφανίζονται οι ενεργές εφαρμογές που χρησιμοποιούνται τη γραμμή εργαλείων "γρήγορη εκκίνηση" για την έναρξη προγραμμάτων που χρησιμοποιούνται συχνά την περιοχή εφαρμογών συστήματος στη δεξιά γωνία που εμφανίζονται βασικά εικονίδια για τον έλεγχο του υλικού και του λογισμικού, τη σύνδεση στο διαδίκτυο, το ρολόι κλπ. Στην επιφάνεια εργασίας βρίσκουμε τα βασικά εικονίδια "ο υπολογιστής μου", "κάδος ανακύκλωσης", " τα έγγραφά μου". Από το εικονίδιο "ο υπολογιστής μου", έχουμε πρόσβαση σε όλα τα περιεχόμενα του υπολογιστή μας (σκληροί δίσκοι, αρχεία και τις συσκευές του συστήματος). Από το εικονίδιο (φάκελο) "τα έγγραφά μου", έχουμε πρόσβαση σε όλα τα έγγραφα που έχουμε αποθηκευμένα στον ηλεκτρονικό υπολογιστή. Από το εικονίδιο "κάδος ανακύκλωσης", έχουμε πρόσβαση σε όλα τα αρχεία που έχουμε διαγράψει. Έχουμε την δυνατότητα να επαναφέρουμε ένα αρχείο, να το διαγράψουμε μόνιμα, να επαναφέρουμε ή να διαγράψουμε μόνιμα όλα τα αρχεία στον κάδο ανακύκλωσης. Στην επιφάνεια εργασίας μπορούμε να δημιουργήσουμε συντομεύσεις για αρχεία, φακέλους για γρήγορη πρόσβαση σε αυτά ή να αποθηκεύσουμε ένα έγγραφο, φάκελο, αρχείο.
Μουσείο Καλών Τεχνών της Βουδαπέστης

Το Μουσείο Καλών Τεχνών (ουγγρικά: Szépművészeti Múzeum) είναι ένα μουσείο στην πλατεία Ηρώων της Βουδαπέστης στην Ουγγαρία, πλησίον της Αίθουσας Τέχνης.Κατασκευάστηκε από σχέδια του Άλμπερτ Σίκεντανζ και του Φούλοπ Χέρζογκ σε εκλεκτικό-νεοκλασικό στιλ, μεταξύ 1900 και 1906. Η συλλογή του μουσείου αποτελείται από διεθνή τέχνη (εκτός από ουγγρική), συμπεριλαμβανομένων όλων των περιόδων ευρωπαϊκής τέχνης, και περιλαμβάνει περισσότερα από 100.000 τεμάχια. Η συλλογή αποτελείται από παλαιότερες προσθήκες, όπως αυτές του Κάστρου της Βούδας, των κτημάτων Εστερχάζι και Ζίτσι, καθώς και δωρεές από μεμονωμένους συλλέκτες. Η συλλογή του Μουσείου αποτελείται χωρίζεται σε έξι τμήματα: αιγυπτιακό, αρχαίο, γκαλερί παλαιάς γλυπτικής, γκαλερί παλαιάς ζωγραφικής, μοντέρνα συλλογή και γραφική συλλογή. Το ίδρυμα γιόρτασε την εκατονταετηρίδα του το 2006.

 Το μουσείο κατέχει τη δεύτερη μεγαλύτερη συλλογή αιγυπτιακής τέχνης στην κεντρική Ευρώπη. Περιλαμβάνει μια σειρά αντικειμένων που αγόρασε ο Ούγγρος Αιγυπτιολόγος, Έντουαρντ Μάλερ, στη δεκαετία του 1930. Οι μετέπειτα ανασκαφές στην Αίγυπτο επέκτειναν τη συλλογή. Μερικά από τα πιο ενδιαφέροντα κομμάτια είναι μια ζωγραφισμένη σαρκοφάγος. Ο πυρήνας της συλλογής αποτελείται από κομμάτια που αποκτήθηκαν από τον Πολ Αρντ, έναν αρχαιολόγο από το Μόναχο. Η έκθεση περιλαμβάνει κυρίως έργα από την Αρχαία Ελλάδα και τη Ρώμη. Το σημαντικότερο από αυτά είναι ένα ελληνικό μαρμάρινο άγαλμα του 3ου αιώνα, που ονομάζεται Χορεύτρια της Βουδαπέστης. Η κυπριακή και μυκηναϊκή συλλογή είναι επίσης αξιοσημείωτη, καθώς και τα κεραμικά και χάλκινα έργα. Τα 3.000 έργα της συλλογής προσφέρουν μια σχεδόν αδιάκοπη έρευνα για την ανάπτυξη της ευρωπαϊκής ζωγραφικής από τον 13ο έως τα τέλη του 18ου αιώνα. Ο πυρήνας της συλλογής αποτελείται από 700 έργα ζωγραφικής που αποκτήθηκαν από το κτήμα Εστερχάζι. Η συλλογή χωρίζεται σε ιταλική, γερμανική, ολλανδική, φλαμανδική, γαλλική, αγγλική και ισπανική. Τα σπουδαιότερα έργα της συλλογής περιλαμβάνουν τη Στέψη της Θεοτόκου του Μάσο ντι Μπάνκο, τον Άγιο Θωμά Ακινάτη του Στέφανο ντι Τζοβάνι, τον Άγιο Στέφανο τον Μάρτυρα του Ντομένικο Γκιρλαντάιο, την Πιάτσα ντέλα Σινιορία του Μπερνάρντο Μπελότο, τον πίνακα της Αικατερίνης Κορνάρο του Τζεντίλε Μπελλίνι, το πορτρέτο ενός νεαρού άνδρα του Τζορτζόνε, την Παναγία Εστερχάζι του Ραφαήλ και πολλά άλλα.
725 Αμάντα

Η Αμάντα (Amanda) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,704. Ανακαλύφθηκε το 1911 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το όνομα της συζύγου του Γερμανού αστρονόμου Ρίχαρντ Σορ.

 Η μέση διάμετρος της Αμάντας εκτιμάται σε 21,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,072. Η Αμάντα περιστρέφεται γύρω από τον εαυτό της μία φορά κάθε 3 ώρες και 45 λεπτά. Πολυμέσα σχετικά με το θέμα 725 Amanda στο Wikimedia Commons Τροχιά από το JPL (Java) / Εφημερίδα
Λέων Διογένης

Ο Λέων (περ. 1070 - 1087) από τη Δυναστεία των Διογένηδων ήταν συν-Αυτοκράτορας των Ρωμαίων μαζί με τον πατέρα του Ρωμανό Δ΄ (1068-1071). Έγινε στρατιωτικός του Αλεξίου Α΄ Κομνηνού.

 Ήταν γιος του Ρωμανού Δ΄ και της Ευδοκίας Μακρεμβολίτισσας. Αδέλφια του ήταν: από τον πρώτο γάμο του πατέρα του με την Άννα Αλουσιανή, ο Κωνσταντίνος και από τον δεύτερο γάμο του πατέρα του με την Ευδοκία, ο Νικηφόρος. Κατά τη γέννησή του στέφθηκε συν-Αυτοκράτορας, όπως και ο Νικηφόρος, μαζί με τον πατέρα τους. Ο Ρωμανός Δ΄ απεβίωσε το 1072, ενώ ο Λέων ήταν ακόμη νήπιο. Η Ευδοκία είχε από τον πρώτο της γάμο γιο τον Μιχαήλ Ζ΄ Δούκα, που με τη βοήθεια των Δουκών ανέλαβε τη βασιλεία (1071-78) και εκτόπισε τους ετεροθαλείς αδελφούς του Λέοντα και Νικηφόρο σε μονή, μαζί με την Ευδοκία. Ο στρατηγός Νικηφόρος Γ΄ Βοτανειάτης στασίασε και κατέλαβε την εξουσία (1078-81), άλλη στάση όμως έφερε τον στρατηγό Αλέξιο Α΄ Κομνηνό στον θρόνο (1081-1118), ο οποίος πήρε τους δύο νέους και τους μεγάλωσε σαν δικά του παιδιά.Ο Αλέξιος Α΄ ήταν αδελφός της Θεοδώρας, συζύγου του προαναφερθέντος Κωνσταντίνου Διογένη. Σύμφωνα με την εξιστόρηση της Άννας Κομνηνής ο Λέων ήταν πιστός υποστηρικτής του Αλεξίου Α΄, που τον παρότρυνε να επιυεθεί νωρίς στους Νορμανδούς εισβολείς και το ίδιο για τους Πετρενέγκους, που το 1087 διαπέρασαν τον Δούναβη. Σε μία κορύφωση της μάχης με τους Πετσενέγκους, ο Λέων απομακρύνθηκε από τον Αυτοκράτορα και καθώς πλησίαζε τις άμαξες του εχθρού, χτυπήθηκε και απεβίωσε στο πεδίο του πολέμου. Canduci, Alexander (2010), Triumph & Tragedy: The Rise and Fall of Rome's Immortal Emperors, Pier 9, ISBN 978-1-74196-598-8 Dawes, Elizabeth A., ed. (1928), The Alexiad, London: Routledge & Kegan Paul Skoulatos, Basile (1980). Les personnages byzantins de l'Alexiade: Analyse prosopographique et synthèse [The Byzantine Personalities of the Alexiad: Prosopographical Analysis and Synthesis] (in French). Louvain-la-Neuve: Nauwelaerts.
Επιχείριση Τυχερός Αλφόνσος

Η επιχείριση Τυχερός Αλφόνσος ήταν επιχείριση των Βρετανικών Ενόπλων Δυνάμεων που συνέβησαν κατά τη διάρκεια της εξέγερσης της ΕΟΚΑ στην Κύπρο. Ο Βρετανικός Στρατός έχασε 25 άνδρες: 7 από τροχαίο ατύχημα, 13 άνδρες του τμήματος Γκόρντον Χαϊλάντερς από πυρκαγιά, ενώ σκοτώθηκαν 5 Νόρφολκ και δύο άνδρες από το τμήμα αλεξιπτωτιστών.

 Μονάδες που είχαν σταθμεύσει στην περιοχή του Τρόοδου Τμήμα αλεξίπτωτων Βασιλικό Ναυτικό Γκόρντον Χαϊλάντερς Υποστηρικτικές μονάδες Ελαφρύ Πυροβολικό του Βασιλιά "Γιορκσάιρ" Απόσπασμα του Νότιου Σταφορντσάιρ Βασιλικό Απόσπασμα του Νόρφολκ Βασιλικοί Ιππικοί Φρουροί Τμήμα της Βασιλικής Πολεμικής Αεροπορίας ΧΜΣ Ντάιαμοντ Ελαφρύ Πυροβολικό Χάιλαντ Ντέιβιντ Κάρτερ The Tragedy of Lucky Alphonse (The Paphos Fire), Britain's Small Wars, 2005
Σεγκούντα Ντιβιζάο ντε Όνρα 1996–97

Η Σεγκούντα Ντιβιζάο ντε Όνρα 1996–97 ήταν η 7η περίοδος της Σεγκούντα Ντιβιζάο ντε Όνρα και η 63η αναγνωρισμένη περίοδος του β΄ επιπέδου ποδοσφαίρου στην Πορτογαλία.

 Στη διοργάνωση συμμετείχαν 18 ομάδες με την ΣΚ Καμπομαϊορένσε να κερδίζει το πρωτάθλημα και μαζί με τις Βαρζίμ ΣΚ και Ασοσιασάο Ακαδέμικα δε Κοΐμπρα να προβιβάζονται στην Πριμέιρα Λίγκα. Οι ΣΚ Κοβίλια, ΚΝ Μπέζα και ΦΚ Τιρσένσε υποβιβάστηκαν στη Σεγκούντα Ντιβιζάο. Η τελική βαθμολογία του πρωταθλήματος ήταν: Portugal 1996/97 - RSSSF (Jorge Santos, Jan Schoenmakers and Daniel Dalence) Portuguese II Liga 1996/1997 - footballzz.co.uk
USB τύπου C

To USB-C, επίσημα ως USB Type-C, είναι ένας 24-ακίδων USB συνδετήρας, το οποίο ξεχωρίζεται διπλό περιστροφικά-συμμετρικό συνδετήρα. Το Ιούλιο του 2016 υιοθετήθηκε από την IEC ως "IEC 62680-1-3".

 Ο συνδετήρας USB-C συνδέεται και με τους κεντρικούς υπολογιστές και με τις συσκευές, αντικαθιστώντας πολλούς συνδετήρες όπως USB-A, USB-B, HDMI, DisplayPort και 3 χιλιοστών καλώδια ήχου. Ο 24-ακίδων συνδετήρας είναι ελαφρώς πιο μεγάλος από micro-B συνδετήρα, με τη θύρα του τύπου C να μετριέται σε 8,4 χιλιοστά (αντί του micro-B που είναι 2,6 χιλιοστά). Υπάρχουν δύο είδη συνδετήρων, το βύσμα και η θύρα. Το βύσμα μπορεί να βρεθεί σε καλώδια και προσαρμογείς, ενώ η θύρα σε συσκευές και προσαρμογείς
Οϊζύς

Στην ελληνική μυθολογία, η Οϊζύς (Αρχαίας ελληνικής: Ὀϊζύς) είναι η θεά της δυστυχίας, του άγχους, της θλίψης και της κατάθλιψης. Το Ρωμαϊκό της όνομα είναι Miseria, από το οποίο προέρχεται η λέξη μιζέρια. Ήταν σχετικά ασήμαντη θεά και δεν εκδηλώνονταν μεγάλης κλίμακας εκδηλώσεις λατρείας προς αυτήν, αλλά ήταν η αρχέγονη θεά της μιζέριας και της κατάθλιψης.

 Γονεις της Οϊζύς ήταν δύο αρχέγονες θεότητες: η Νυξ, της θεάς της νυχτός, και το Έρεβος, ο θεός του πυκνού σκοταδιού. Ήταν δίδυμη αδερφή του Μώμου, του θεού της κοροϊδίας. Ήταν επίσης η νεότερη αδερφή της ελληνικής προσωποποίησης της ημέρας, της θεάς Ημέρας. Η Νυξ γέννησε την Μοίρα (δυνάμεις που καθορίζουν τη ζωή του ανθρώπου), την μαύρη Κήρα (θεές του βίαιου θανάτου), και γέννησε τον Ύπνο (θεός του ύπνου) και την γενιά των ονείρων. Χωρίς να πλαγιάσει με κανέναν τους γέννησε η Νύχτα η ζοφερή. Έπειτα, πάλι, (η Νύχτα) γέννησε τον Μώμο (θεός της κοροϊδίας) και την αλγεινή Οϊζύ, και τις Εσπερίδες (νύμφες), που, πέρα από τον φημισμένο Ωκεανό, φροντίζουν τα χρυσά ωραία μήλα και τα δέντρα που φέρνουν τον καρπό. Και γέννησε τις Μοίρες και τις Κήρες που ανήλεα τιμωρούν και κυνηγούν τους παραβάτες απέναντι θεών και ανθρώπων κι ο θυμός τους δεν παύει πριν επιβάλουν οι θεές τιμωρία βαριά σε εκείνον, όποιος και να 'ναι, που έχει αμαρτήσει. Και γέννησε η σκληρή Νυξ και την Νέμεσις (θεά της αγανάκτησης), την των θνητών ανθρώπων συμφορά, κι έπειτα την Απάτη (θεά της εξαπάτησης) και την Φιλότητα (θεά της φιλίας), και το καταραμένο Γήρας και την Έριδα (θεά της διαμάχης) την ακατάβλητη.
Διάλογος του Αφέντη Πολύκαρπου με το Θάνατο

Ο Διάλογος του Αφέντη Πολύκαρπου με το Θάνατο (πολωνικά: Rozmowa Mistrza Polikarpa ze Śmiercią, λατινικά: De morte prologus, Dialogus inter Mortem et Magistrum Polikarpum) είναι ύστερος μεσαιωνικός διάλογος σε στίχο, που γράφτηκε πιθανώς στις αρχές του 15ου αιώνα. Θεωρείται πλέον ως ένα από τα πιο σημαντικά παραδείγματα μεσαιωνικής ποίησης στην πολωνική γλώσσα. Ο συγγραφέας του είναι άγνωστος, αλλά αφού ανακάλυψαν την πλήρη, έντυπη έκδοση από το 1542, ορισμένοι ιστορικοί εικάζουν ότι ο Μικόουαϊ Ρέι ξανάγραψε το αρχικό κείμενο για εκτύπωση. Ένα από τα μοναδικά χαρακτηριστικά του έργου είναι η χρήση του χιούμορ. Ο διάλογος κοροϊδεύει μοναχούς και ιερείς, ξενοδόχους, χοντρές γυναίκες, ανέντιμους γιατρούς και άδικους δικαστές. Το έργο βασίζεται στο λατινικό ποίημα του 12ου αιώνα Dialogus mortis cum homine, και άλλες τέτοιες λατινόφωνες εκδόσεις δημοφιλείς στη μεσαιωνική Ευρώπη.

 Η αρχική έκδοση του διαλόγου έχει χαθεί. Αυτό που απομένει είναι ένα ημιτελές αντίγραφο από το π. 1463-1465, που ανήκει στον Μικόουαϊ του Μιζίνιετς (Mikołaj z Mirzyńca). Το τέλος του έργου ήταν γνωστό λόγω της ρωσικής του μετάφρασης του 16ου αιώνα. Έχει 498 γραμμές και παρουσιάζει την καθημερινή ζωή μελών διαφορετικών κοινωνικών τάξεων στην Πολωνία του 15ου αιώνα. Μια παλαιότερα άγνωστη έντυπη έκδοση του Διαλόγου του Αφέντη Πολύκαρπου με το Θάνατο από το 1542 (Κρακοβία, Μάτσεϊ Σάρφενμπεργκ) ανακαλύφθηκε σε μια από τις ευρωπαϊκές πανεπιστημιακές βιβλιοθήκες. Η ανακάλυψη έγινε από τον καθηγητή Βιέσουαφ Βίντρα από το Ινστιτούτο Πολωνικής Φιλολογίας του Πανεπιστημίου «Άνταμ Μιτσκιέβιτς» στο Πόζναν. Σε αντίθεση με την παλαιότερη γνωστή εκδοχή του διαλόγου από το χειρόγραφο Πουότσκ, αυτό το κείμενο έχει διατηρηθεί ολόκληρο.Αυτή η ανακάλυψη, με ένα πλήρες πολωνικό κείμενο 918 στίχων, ήταν το πιο σημαντικό γεγονός στην πολωνική γλώσσα και λογοτεχνία για αρκετές δεκαετίες. Η κριτική έκδοση του κειμένου που ανακαλύφθηκε έχει εκδοθεί από τον καθ. Βιέσουαφ Βίντρα και έγινε διαθέσιμο στις 7 Νοεμβρίου 2018. Αφέντης Πολύκαρπος – ένα καλά μορφωμένο άτομο Θάνατος – χλωμός, αδύνατος, φαλακρός, κιτρινωπός, χωρίς μύτη και χείλη, που δείχνει τα πλευρά του, γυμνός, ένα σάπιο είδος γυναίκας. Κρατά ένα σκήπτρο στα χέρια του και η εμφάνισή του υπενθυμίζει στον αναγνώστη ότι η ζωή είναι σύντομη και ότι μετά το θάνατο, το ανθρώπινο σώμα φθείρεται Παλαιά πολωνική γλώσσα Danse Macabre Θάνατος (προσωποποίηση) Μοράνα Σάντα Μουέρτε Polska poezja świecka XV wieku, oprac. M. Βουοντάρσκι, Βρότσουαφ - Βαρσοβία - Κρακοβία 1997, BN I, 60. «Śmierci z Mistrzem dwojakie gadania…». Nieznany drukowany przekaz "Rozmowy mistrza Polikarpa ze Śmiercią" z 1542 r. , Βιέσουαφ Βίντρα, Πόζναν 2018. Αγγλική μετάφραση της αρχής του χειρογράφου (απόσπασμα) στο staropolska.pl
Google Pixel

Το Google Pixel είναι μια σειρά ηλεκτρονικών καταναλωτικών συσκευών από την Google που εκτελούν είτε το λειτουργικό σύστημα Chrome OS είτε το λειτουργικό σύστημα Android. Η σειρά συσκευών Pixel περιλαμβάνει το tablet Pixel C, τους φορητούς υπολογιστές και τα smartphone Pixel και μπορείτε να το αγοράσετε μέσω του Google Store ή στα καταστήματα λιανικής πώλησης. Στην Ελλάδα το Google Pixel και το Google Pixel XL μπορούν να αγοραστούν μέσω του καταστήματος Πλαίσιο και άλλων.

 Pixel Pixel XL Pixel 2 Pixel 2 XL Pixel C Chromebook Pixel (2013) Chromebook Pixel (2015) Pixelbook Στο συμβάν υλικού Google του Οκτωβρίου του 2017, παρουσιάστηκε ένα σύνολο ασύρματων ακουστικών μαζί με τα smartphone Pixel 2. Τα ακουστικά είναι σχεδιασμένα για τηλέφωνα με Android Marshmallow ή υψηλότερα και συνεργάζονται με το Google Assistant. Εκτός από την αναπαραγωγή ήχου και την απάντηση σε κλήσεις, τα ακουστικά υποστηρίζουν τη μετάφραση σε 40 γλώσσες μέσω του Google Translate. Παράλληλα με την κυκλοφορία του Pixelbook τον Οκτώβριο του 2017, η Google ανακοίνωσε το Pixelbook Pen, μια γραφίδα που θα χρησιμοποιηθεί με το Pixelbook. Έχει ευαισθησία πίεσης καθώς και υποστήριξη για το Google Assistant. Το στυλό τροφοδοτείται από μια αντικαταστάσιμη μπαταρία AAAA και διατίθεται στην τιμή των 99$.
Αλφρέντο Γκιάτσιο

Ο Αλφρέντο Γκουστάβο Γκιάτσιο (ισπανικά: Alfredo Gustavo Giaccio‎, γενν. 15 Ιουλίου 1970, Μπουένος Άιρες) είναι Αργεντινός σκακιστής. Του απονεμήθηκε ο τίτλος του Διεθνούς Μαιτρ το 1995 και ο ανώτατος σκακιστικός τίτλος του Γκρανμαίτρ το 2013. Την υψηλότερη Βαθμολογία ΕΛΟ του πέτυχε τον Ιανουάριο του 2002, με 2517 βαθμούς.

 Αποτελέσματα Σκακιστικών Ολυμπιάδων Ο Α. Γκιάτσιο έχει εκπροσωπήσει την Αργεντινή σε δύο σκακιστικές Ολυμπιάδες. Τα αποτελέσματά του φαίνονται αναλυτικότερα στον παρακάτω πίνακα: Ο Α. Γκιάτσιο απέσπασε ένα σημαντικό βραβείο από τις συμμετοχές του στις παραπάνω σκακιστικές διοργανώσεις. Πιο συγκεκριμένα: 1998: Κατέλαβε την τρίτη θέση από την ατομική του επίδοση στην Ολυμπιάδα της Ελίστα. Αποτελέσματα Σκακιστικών Πρωταθλημάτων Αργεντινής Ο Α. Γκράτσιο συμμετείχε επανειλημμένα στο Σκακιστικό Πρωτάθλημα Αργεντινής. Παρακάτω φαίνονται αναλυτικότερα τα αποτελέσματά του: 1994: Κατέλαβε την εικοστή θέση στο πρωτάθλημα Αργεντινής (4½ βαθμοί σε 9 αγώνες). Νικητής του τουρνουά αναδείχθηκε ο Πάμπλο Ρικάρντι. 1995: Κατέλαβε τη δέκατη θέση στο πρωτάθλημα Αργεντινής (+4, =6, -4). Νικητής του τουρνουά αναδείχθηκε ο Άριελ Σορίν. 1997: Κατέλαβε τη δέκατη θέση στο πρωτάθλημα Αργεντινής (+4, =5, -6). Νικητής του τουρνουά αναδείχθηκε ο Γκιγιέρμο Μαλμπράν. 1998: Κατέλαβε τη δεύτερη θέση στο πρωτάθλημα Αργεντινής (+5, =6, -2). Νικητής του τουρνουά αναδείχθηκε ο Πάμπλο Ρικάρντι. 1999: Κατέλαβε την τέταρτη θέση στο πρωτάθλημα Αργεντινής (+5, =5, -3). Νικητής του τουρνουά αναδείχθηκε ο Πάμπλο Ρικάρντι. 2000: Κατέλαβε την ένατη θέση στο πρωτάθλημα Αργεντινής (+2, =6, -3). Νικητής του τουρνουά αναδείχθηκε ο Άριελ Σορίν. 2001: Κατέλαβε τη δωδέκατη θέση στο πρωτάθλημα Αργεντινής (+2, =5, -6). Νικητής του τουρνουά αναδείχθηκε ο Ρουμπέν Φελγκάερ. Αποτελέσματα Άλλων Τουρνουά 2001: Κατέλαβε την πρώτη θέση σε ένα τουρνουά στο Μπουένος Άιρες. 2002: Κατέλαβε την πρώτη θέση σε ένα τουρνουά στην Οκάνια. 2003: Κατέλαβε τη δεύτερη θέση σε ένα τουρνουά στο Σάο Πάολο. 2004: Κατέλαβε την πρώτη θέση σε ένα τουρνουά στο Κάμπο Γκράντε. 2004: Κατέλαβε τη δεύτερη θέση σε ένα τουρνουά στο Σάο Χοσέ ντο Ρίο Πρέτο (σε ισοβαθμία με τον Εντουάρντο Λιμπ). 2005: Κατέλαβε τη δεύτερη θέση σε ένα τουρνουά στο Σάο Χοσέ ντο Ρίο Πρέτο (σε ισοβαθμία με τον Μάρτιν Κρόσα Κολλ). 2005: Κατέλαβε τη δεύτερη θέση σε ένα τουρνουά εις μνήμην του Χοσέ Ραούλ Καπαμπλάνκα στην Αβάνα, πίσω από τον Γιουνιέσκι Κιεσάδα Πέρεζ. 2005: Κατέλαβε την πρώτη θέση σε ένα τουρνουά στη Μεντόζα. 2007: Κατέλαβε τη δεύτερη θέση σε ένα τουρνουά στην Αλμερία, πίσω από τον Μανουέλ Ρίβας Πάστορ.